
Ar fi ridicol să duci un război prin procura pentru ca în școlile dintr-o ţară 
îndepărtată să vină travestiţi care le citesc povești copiilor și pentru a promova 
modificarea de sex de la vârste fragede. Dar, de fapt, America lupta și pentru a 
introduce aceste orientări și această ideologie în Donbas, scrie Helen Andrews, 
pentru . În teorie, ar trebui să fie posibil să faci parte 
din lumea democratică și fără să adopţi versiunea americană a moravurilor 
sexuale ne-tradiţionale. În practică, se pare că nu este posibil. 


În 2022, președintele Volodimir Zelenski a promis că va introduce o lege care să 
permită uniunea consensuală pentru cuplurile gay. Zelenski a precizat că va trebui să 
aștepte încetarea războiului pentru a legaliza căsătoriile între persoane de același 
sex. Între timp, în 2023, CEDO a stabilit că doi homosexuali ucraineni care doreau să 
se căsătorească au fost discriminați și că Ucraina trebuie să adopte o lege care să le 
asigure tratament egal. 


Rolul drepturilor homosexualilor în politica externă americană are o istorie 
interesantă. A început cu Barack Obama și a continuat, surprinzător, cu Donald 
Trump. Este interesant că, în timp ce în SUA căsătoria între homosexuali era respinsă 
referendum cu referendum, Washingtonul împacheta peste tot în lume drepturile 
homosexualilor împreuna cu drepturile fundamentale ale omului. 


De fapt, istoria aceasta începe înaintea administraţiei Obama, în 2004, când în 
capitala Macedoniei au apărut panouri cu sloganul: "Acceptaţi este realitatea. 
Campanie pentru a promova drepturile minorităţilor sexuale”. Într-un colț al 
posterelor apărea stema Ambasadei SUA. Afișele fuseseră cumpărate de un ONG 
gay numit Centrul Civic pentru Drepturile Omului, care primise din partea ambasadei 
SUA o finanţare de 20.000 de dolari. Confruntat cu iritarea președintelui 
macedonean Boris Trajkovski, ambasadorul SUA a dezavuat gestul ONG-ului și a 
spus că banii americani nu fost folosiţi corespunzător. 


Asta a fost o lecţie pentru diplomaţia americana. Din acel moment, strategia a fost 
următoarea: diplomaţii americani nu vor promova fățiș drepturile LGBT, ci se vor 
limita la condamnarea actelor de violenţa, a legilor care îi incriminează pe acești 
oameni și a inegalităţii în faţa legii; ideea era ca drepturile LGBT să nu pară o 
prioritate. De regulă, când SUA finanţează un program în străinătate, beneficiarii 
programului trebuie să pună eticheta americană pe munca lor. Însă granturile pentru 
drepturile omului sunt scutite de această obligaţie, tocmai pentru că sunt mai 
sensibile. Grupurile LGBT care primesc finanţare americana pot să facă public acest 
lucru și la fel de bine pot să nu spună nimic despre sursa banilor. 


Această strategie a fost dublată de o poziţie expusă ameninţător de secretarul de 
Stat Hillary Clinton, în 2011, la Geneva: "Drepturile gay sunt drepturile omului și 
drepturile omului sunt drepturile gay. SUA sunt aliatul vostru și aveţi milioane de 
prieteni în America. Folosiţi toate pârghiile diplomaţiei americane, inclusiv influen, 
ajutorului extern pentru promova drepturile gay în toata lumea”. 


Și astfel contribuabilii americani au început să finanţeze, cu sau fără voia lor, o 
mulţime de proiecte LGBT în întreaga lume -— zeci de mii de dolari pentru cluburi gay 
în școlile din Muntenegru, ale zeci de mii pentru un festival de film gay în Coreea de 
Sud, ale zeci de mii pentru un serial TV gay în Peru, bani pentru un cvartet de coarde 
gay în Kazahstan sau pentru spectacole cu travestiți în Ecuador. 


Poziţia oficială a Departamentului de Stat este că SUA nu încearcă să promoveze prin 
aceste finanţări căsătoria gay în ţările în care ea nu este dorită. Însă, nu de puţine ori, 
diplomaţii ies din acest cadru și spun că, "în privinţa LGBT, nu sunteţi de partea bună 
a istoriei”, așa cum a făcut-o, în 2020, ambasadoarea în Polonia, Georgette 
Mosbacher. Sau cum a făcut-o ambasadorul Rahm Emmanuel (fost șef de cabinet al 


lui Barack Obama) în Japonia. 


Presiunea pusă de SUA pentru adoptarea ideologiei LGBT nu este mare, cel puţin nu 
la fel de mare precum cea din partea UE. Croaţia și Slovenia au adoptat legi pentru 
uniunea consensuală între persoane de același sex la presiunea UE. SUA au exercitat 
presiuni doar în Uganda și Egipt. În restul lumii, strategia finanţărilor și selectării 
unor agenţi capabili este mult mai eficientă. lar harta căsătoriilor gay este o hartă a 
influenței americane: în afara Europei, zona cu cele mai multe ţări ce permit 
căsătoriile gay este America Latină. Influenţa SUA este foarte mică în Asia, unde doar 
Taiwanul permite aceste căsătorii. 


ONG-urile LGBT finanţate de SUA în lumea a treia au tras un semnal de alarmă după 
alegerea lui Donald Trump la Casa Albă, temându-se că potenţiala reducere a 
susţinerii materiale americane le va periclita activitatea. De ce ar trebui plătite aceste 
ONG-uri cu banii cetățenilor americani, daca ele nu pot atrage un minim sprijin în 
țările lor? 


Apoi, mania schimbării sexului și bolile cu transmitere sexuala au devenit o mare 
problemă în America contemporană. Judecătorii le spun părinţilor că le vor lua copiii, 
daca nu acceptă castrarea pe care copiii o doresc. Rata natalității se prăbușește în 
SUA, iar aproape jumătate dintre copii se nasc în afara căsătoriei. Sunt multe motive 
pentru care alte ţări se pot uita la America și se pot gândi că normele sexualității 
americane nu sunt tocmai bune. "Cu toate acestea, America incearcă să impună 
aceste norme întregii lumi. De ce? Nu știu, nu am un răspuns, însă am două teorii", 
scrie Helen Andrews. 


"Când Hillary Clinton a ținut discursul de la Geneva din 2011, era înconjurată de mai 
mulți activiști gay din întreaga lume — Malawi, Lituania, Filipine, Moldova, Jamaica. 
Unul dintre ei era ucrainean. Se numește Zoryan Kis. Atunci era activist LGBT, iar acum 
este înalt oficial în Ministerul de Externe de la Kiev, după stagii la National Democratic 
Institute, Amnesty International și Freedom House. A fi activist gay în Europa de Est 
pare să fie un mod eficient de a atrage atenția marilor instituţii de | Washington. Bart 
Staszewski a organizat o paradă gay la Lublin, în Polonia, și pentru asta a primit o 
bursă la Fundaţia Obama și Atlantic Council. Maksym Eristavi, un activist gay 
ucrainean din Lvov, a primit bursă la Yale, iar apoi la Atlantic Council, Millenium 
Leadership Program și Centrul pentru Analiză Politică Europeană din Washington. 
Totul se leagă. Aceste burse sunt investiţii în oameni selectați, integrați apoi în rețelele 
SUA, fapt ce le va aduce ascensiunea în carieră. Dacă selectezi un homosexual, poți să 
fii sigur că loialitatea lui față de imperiul american va rămâne una absolută. Căâtă 
vreme SUA le oferă persoanelor LGBT protecţie legală specială și un statut social 
ridicat, va fi în interesul personal al acestor oameni să ridice la maximum influența 
americană. Ca imperiu gay, America alienează o mulţime de oameni, însă îi inspiră pe 
alții să se alăture cauzei americane și poate că aceștia din urmă compensează prin 
eficiență faptul că sunt mult mai puțini 


Cele de mai sus sună puțin conspiraţionist chiar și pentru statul profund, motiv pentru 
care vin cu a doua teorie, în care am mai multă încredere. Drepturile LGBT au fost 
mereu un mecanism eficient prin care liberalii îi neutralizează pe conservatori. Când 
defavorizarea homosexualilor devine ilegală — asta fac legile pentru protecţia 
drepturilor LGBT — instituțiile cu valori tradiționale încep să opereze tot mai greu în 
dezbaterile publice. Li se spune că nu mai pot să înființeze școli, fundații de caritate, 
spitale sau orice alte o mulțime de afaceri. Mesajul este că tradiționaliștii pot crede ce 
vor, însă cu condiția de a rămâne inerţi din punct de vedere politic și comercial". 


“În octombrie 2022, congresmenul democrat Jamie Raskin, a spus că războiul din 
Ucraina este justificat prin faptul că «Moscova este un centru al tiraniei corupte, un 
centru mondial al antifeminismului, al urii anti-homosexuale și anti-trans, precum și 
un centru de export al teoriei înlocuirii populației». Dacă aderarea la ideologia gay 
devine o măsură a loialității fața de propria ţară, așa cum sugerează Raskin, inseamnă 
că critica acestei ideologii este trădare. Până și conaţionalii devin dușmani. Acesta este 
obiectivul stângii, ceea ce explică de ce promovează în străinătate o revoluție sexual” 
care nu este acceptată pe de-a-ntregul acasă. Vor ca toţi cei care critică ultimele 
excese trans să poată fi repede etichetaţi drept idioţi utili ai lui Putin și dușmani ai 


Americii. Asta, și nu necazul travestiților din Senegal, este motivaţia care poate 
dezlega misterul acestei politici americane: 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Ciolacu taie din bursele a 16.000 de elevi. Dacă el a putut fără școală, de ce nu ar putea și alţi români 


TVR a devenit cimitirul partidelor. Ești trimis aici la pensie. Audienţe penibile, 2.200 de angajaţi și 
buget 83 milioane de euro 


PSD pregătește fraudarea alegerilor . Secţiile de vot nu vor fi păzite din cauza grevei poliţiei 
Codin Maticiuc întoarce armele . Toţi aliaţii lui Ciolacu se dezic de el 


Vin zile negre pentru oamenii Rusiei! CCR a Azomureș se închide din cauza importurilor de 
admis sesizarea preşedintelui Klaus lohannis în uree si azot din Rusia. Contrabandistii PSD si 


legătură cu legea privind administrarea PNL, Florin Vizan, Mihnea Claudiu Drumea și 
porturilor şi căilor navigabile acoliţii lor importă ilegal marfă rusească 


PSD pregătește fraudarea alegerilor din Mucibabici, finul lui Isărescu, protectorul 
Diaspora intereselor mafiei ruse din Portul Constanţa 


Angajaţii din Sănătate se pregătesc de grevă! Federaţia Solidaritatea Sanitară strânge semnături 
pentru declanşarea conflictului colectiv de muncă 


Frigul face ravagii într-o universitate de top din București. Un șobolan ar fi murit îngheţat. „Ne 
confruntăm cu o invazie” 


Banca Centrală a Rusiei a majorat rata dobânzii la 16%, pentru a stopa deprecierea rublei 


Atenţionare de călătorie în Franţa: Grevă a controlorilor aerieni de duminică până marţi 

